|  |  |  |
| --- | --- | --- |
| George H.W. Bush var ingen stor tilhenger av brokkoli, noe han ved flere anledninger ga uttrykk for. |  | George H.W. Bush var ingen stor tilhenger av brokkoli, noe han ved flere anledninger ga uttrykk for. |
| George H.W. Bush var ingen stor tilhenger av brokkoli, noe han ved flere anledninger ga uttrykk for. |

USAs 41. president George H.W. Bush nevnte sin forakt for brokkoli flere ganger. Den første kritikken av brokkoli under Bush' periode kom i mars 1990, da han dro en vits om medarbeiderne på HR-kontoret, som skulle få utbetalt fortjeneste «i brokkoli». Like etter lanserte en journalist fra *US News and World Report* en teori om at Bush hadde bannlyst grønnsaken fullstendig fra Air Force One. Som tilsvar truet brokkoli-produsentene i Amerika å sende flere lastebiler fylt med brokkoli til det hvite hus.

Til spørsmålet, om han hadde mistet «brokkoli-velgerne» på grunn av sin negative holdning, kom Bush med følgende lakoniske kommentar utenfor Det Hvite Hus til en gruppe journalister:

> I do not like broccoli. And I haven't liked it since I was a little kid. And my mother made me eat it. And I'm President of the United States. And I'm not gonna eat any more broccoli! […] For the broccoli vote out there, Barbara loves broccoli. She's tried to make me eat it. She eats it all the time herself. So, she can go out and meet the caravan of broccoli that's coming in from Washington.
> 
> 
> George H. W. Bush
> 
> 

George S. Dunlop, president for *United Fresh Fruit and Vegetable Association*, ga førstedame Barbara Bush en bukett brokkoli og ytterligere 10 tonn med brokkoli i lastebiler. Et par dager senere var Bush vert for en statsmiddag med den polske statsministeren Tadeusz Mazowiecki. Flere la merke til at det ikke var brokkoli på menyen, siden brorparten av de 10 tonnene brokkoli som bøndene hadde gitt presidentens familie, hadde allerede blitt donert videre til Capital Area Food Bank.

Analyse
-------

Analyser gjort i ettertid tyder på at Bush uttalte seg foraktfullt mot korsblomst-grønnsaken hele 70 ganger under sin presidentperiode. Hans hat for brokkoli ble betraktet som fremmed og lite relaterbart for de fleste amerikanere – brokkoli var på den tiden på vei til å bli særdeles populær i USA og ble ansett som «1980-tallets grønnsak».

Bush' nedlatende kommentarer om brokkoli falt ikke i god jord blant USAs bønder og jordbrukssamfunn. Det åpnet for en riksdekkende debatt om Bush' spisevaner, spesielt hans konsum av storfe og annet mat med høyt kolesterol. Flere foreldre som forsøkte å få sine barn til å spise grønnsaker, ble forarget over presidentens kommentarer. Hans sykdom i skjoldbruskkjertelen (som viste seg å være Gravers' sykdom) fikk mange amerikanere til å skrive til presidenten for å be ham spise mer brokkoli.

Hans brokkoli-utspill ble også vurdert i sammenheng med en senere skandale – da Bush kastet opp i fanget på Japans statsminister, Kiichi Miyazawa. Begge hendelser regnes som eksempler på Bush' politiske brølere.

Ettermæle
---------

Selv etter at han hadde forlatt presidentembetet, fortalte Bush om sin avsmak for brokkoli. I 1992 lanserte Hillary Clinton og Tipper Gore – konene til de demokratiske kandidatene Bill Clinton og Al Gore – kampanjen *La oss få brokkoli inn i det Hvite Hus igjen*.

I 2001 forårsaket George H.W. Bush' sønn, den 43. amerikanske president George W. Bush, nærmest en diplomatisk skandale, etter at han gav tommelen ned til brokkoli under et statsbesøk i Mexico. Mexicos president på det tidspunktet, Vicente Fox, var en ivrig avler av brokkoli og eide en større brokkoligård på landet.

«Brokkoli-argumentet» ble et symbol for amerikanere som var imot helsereform i USA, foreslått av Barack Obama. Det ble ansett som et eksempel på å tvinge den amerikanske borgeren til å innta noe som de ikke likte, kun fordi det skulle være sunt. Det første eksempel på denne debatten var i en CNS News-kronikk fra 2009 med tittelen «Kan Obama og Kongressen befale deg til å kjøpe brokkoli?» «Brokkoli-argumentet» ble henvist til av den tidligere konservative høyesterettsdommer Antonin Scalia i sin anti-Obamacare-tale i 2012.

USAs 44. president, Barack Obama, uttalte i 2013 under et arrangement for å forebygge overvekt hos barn, at hans foretrukne grønnsak var brokkoli. Denne kommentaren ble etter kort tid sammenlignet med George H.W. Bush' utspill. ABC News' Liz Neporent sa at brokkoli «lenge hadde vært en politisk grønnsak». Imidlertid var det mange som var kritiske til Obamas utspill, siden han selv hadde blitt fotografert mens han inntok junkfood, burgere og pølser i brød under kampanjeperioden.

George W. Bush nevnte sin fars ringeakt for brokkoli under en tale i farens begravelse i 2018.

Referanser
----------

1. 1 2 3  «George H.W. Bush: Hater of Broccoli». Besøkt 10. oktober 2020.
2. ↑  Dowd, Maureen (23. mars 1990). «'I'm President,' So No More Broccoli! (Published 1990)». *The New York Times*.
3. ↑  McGrath, Jim (2002). *Heartbeat: George Bush in His Own Words* **(engelsk)**. Simon and Schuster. s. 82. ISBN 978-0-7432-2975-3.
4. ↑  Original:(ABC News Archive)
5. ↑  «Broccoli Presentation». Besøkt 8. oktober 2020.
6. 1 2  Lauter, David (27. mars 1990). «Broccoli Stalks Bush on White House Lawn : Veggies: First Lady accepts California gift, but most of it goes to charity. Flap gives pundits food for thought.». *Los Angeles Times*. Besøkt 8. oktober 2020.
7. 1 2  Duston, Diane (24. mars 1990). «Bush out of step on broccoli». *Gettysburg Times*. Associated Press. s. 4.
8. ↑  «Pass notes: No 1,984». *The Guardian*. 22. januar 2002.
9. ↑  Smith, Curt (november 2014). *George H. W. Bush: Character at the Core* **(engelsk)**. Potomac Books, Inc. s. 148. ISBN 978-1-61234-685-4.
10. ↑  Rubenstein, Diane (2008). *This is Not a President: Sense, Nonsense, and the American Political Imaginary* **(engelsk)**. NYU Press. s. 83. ISBN 978-0-8147-7602-5.
11. ↑  Okie, Susan (10. mai 1991). «Bush's thyroid condition diagnosed as Graves' disease». *Washington Post*. Besøkt 10. oktober 2020.
12. ↑  Levy, Peter B. (1996). *Encyclopedia of the Reagan-Bush Years* **(engelsk)**. ABC-CLIO. s. 53. ISBN 978-0-313-29018-3.
13. ↑  Kaid, Lynda Lee; Holtz-Bacha, Christina (2008). *Encyclopedia of Political Communication* **(engelsk)**. SAGE. s. 114. ISBN 978-1-4129-1799-5.
14. ↑  Diaz, Daniella (25. juni 2016). «George H.W. Bush still hates broccoli». *CNN*. Besøkt 8. oktober 2020.
15. ↑  «Hillary Clinton Wanted Broccoli In The White House Back In 1992». *BuzzFeed News* **(engelsk)**. 9. juli 2013. Besøkt 11. oktober 2020.
16. ↑  Bhat, Devika (11. juli 2013). «Obama puts broccoli before burgers in new greens policy». *The Times*. Besøkt 11. oktober 2020.
17. ↑  WIRED Staff (20. februar 2001). «Haunted by Broccoli». *Wired*. Besøkt 11. oktober 2020.
18. 1 2  Walker, Tim (10. juli 2013). «How broccoli became a political hot potato: Provocative remarks by». *The Independent* **(engelsk)**.
19. ↑  Thompson, Samuel C. (august 2012). *The Obama Vs. Romney Debate on Economic Growth: A Citizen's Guide to the Issues* **(engelsk)**. iUniverse. s. 327. ISBN 978-1-4759-4069-5.
20. ↑  «Can Obama and Congress Order You to Buy Broccoli?». *CNSNews.com* **(engelsk)**. 21. oktober 2009. Besøkt 11. oktober 2020.
21. ↑  Stewart, James B. (13. juni 2012). «How Broccoli Landed on Supreme Court Menu (Published 2012)». *The New York Times*.
22. ↑  «President Obama reveals love of broccoli». *ITV News* **(engelsk)**. 11. juli 2013.
23. ↑  «Obama's Favorite Food Quip Rekindles Broccoli Debate». *ABC News* **(engelsk)**. 10. juli 2013. Besøkt 11. oktober 2020.
24. ↑  Reuters Staff (9. juli 2013). «Obama claims broccoli is his favorite food». *Reuters* **(engelsk)**.
25. ↑  Smith, David (6. desember 2018). «Washington mourns George HW Bush as Trump gives cold shoulder to Clintons». *The Guardian*. Besøkt 8. oktober 2020.